Diari Oficial de la Generalitat Valenciana


Sumari del DOGV 9766, del 15-01-2024 (2024/273)

RESOLUCIÓ de 29 de desembre de 2023, del president del Consorci de Museus de la Comunitat Valenciana per la qual es deleguen determinades competències de la Presidència en el gerent del Consorci de Museus.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9766

Data del DOGV
:   15-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/273


Data del document
:   29-12-2023

Organisme emissor
:   Consorci de Museus de la Comunitat Valenciana

Tipus de document
:   Resolució

Descriptors 

:   * Consorci de Museus de la Comunitat Valenciana

RESOLUCIÓ de 29 de desembre de 2023, del president del Consorci de Museus de la Comunitat Valenciana per la qual es deleguen determinades competències de la Presidència en el gerent del Consorci de Museus. [2024/273]  
Amb la finalitat d'aconseguir major eficàcia i agilitat en la gestió dels assumptes la competència dels quals té assignada aquesta presidència, es fa necessari delegar determinades atribucions que els estatuts del Consorci de Museus de la Comunitat Valenciana, aprovats per Acord del Consell de 5 de març de 1996, li atribueixen.  
D'acord amb el que es disposa en l'article 13, apartat h), dels estatuts, segons el qual al gerent del Consorci de Museus de la Comunitat Valenciana, li correspon, entre altres «exercir totes aquelles funcions que per delegació li encomanen el president o el Consell General», és procedent dur a terme la mencionada delegació.  
Per tot això, d'acord amb les competències que m'atribueix la normativa anteriorment esmentada, i de conformitat amb el que estableixen els articles 9 i 10 de la Llei 40/2015, d'1 d'octubre, de règim jurídic del sector públic, resolc:  
  
Primer  
Delegar en el gerent del Consorci de Museus de la Comunitat Valenciana l'exercici de les següents atribucions:  
1. Representar el Consorci de Museus de la Comunitat Valenciana davant òrgans judicials i administratius, recollida en l'article 9 dels estatuts.  
2. Ser l'òrgan de contractació, amb les facultats pròpies de tal condició, dins dels límits previstos en l'article 8.  
3. Autoritzar la despesa, la disposició del crèdit, el reconeixement de l'obligació i l'ordenació de pagaments, a excepció de les despeses la quantia de les quals excedisca del 30 % del pressupost del consorci, que correspondrà al Consell General.  
4. L'exercici de les competències que s'atribueixen al president del Consorci en l'apartat 4 de l'article 160 de la Llei 1/2015, de 6 de febrer, de la Generalitat, d'hisenda pública, el sector públic instrumental i de subvencions.  
5. La subscripció de convenis, sense perjudici de la necessària autorització prevista en l'apartat 6 de l'article 12 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
6. Proposar al Consell General, per a l'aprovació, l'organització funcional i les directrius bàsiques en recursos humans de l'entitat, incloent-hi l'aprovació de les relacions de llocs de treball i el règim de retribució del personal propi de l'entitat, dins de les limitacions legals i pressupostàries i sense perjudici de les competències atribuïdes a altres òrgans de la Generalitat.  
7. Proposar anualment al Consell General les necessitats de recursos humans, amb assignació pressupostària, que han de proveir-se mitjançant la incorporació de personal de nou ingrés, per a la inclusió en les corresponents convocatòries.  
8. Resoldre les reclamacions que pogueren plantejar-se en matèria de responsabilitat patrimonial.  
  
Segon  
La present delegació de competències podrà ser revocada en qualsevol moment per l'òrgan delegant, conforme amb l'article 9.6 de la Llei 40/2015, d'1 d'octubre, de règim jurídic del sector públic.  
  
Tercer  
Sempre que es faça ús d'aquesta delegació de competències, s'haurà de fer constar expressament en la resolució o acte que s'adopte, i es consideraran dictats per l'òrgan delegant, de conformitat amb l'article 9 de la Llei 40/2015, d'1 d'octubre, de règim jurídic del sector públic.  
  
  
Quart  
La delegació de competències que s'efectua a través de la present resolució s'entén sense perjudici que en qualsevol moment el titular de la Presidència del Consorci de Museus de la Comunitat Valenciana puga reclamar el coneixement i resolució dels assumptes que crega oportuns, en els termes i amb els requisits que estableix l'article 10 de la Llei 40/2015, d'1 d'octubre, de règim jurídic del sector públic.  
  
  
Cinqué  
La present delegació de competències produirà efectes a partir de l'endemà de la publicació en el Diari Oficial de la Generalitat Valenciana.  
  
Contra el present acte, que esgota la via administrativa, els interessats podran interposar recurs contenciós administratiu en el termini de dos mesos, a comptar de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, conforme amb el que s'estableix en els articles 10.1.a) i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant aquest mateix òrgan, en el termini d'un mes, computat en els termes ja indicats, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que els interessats puguen interposar qualsevol altre que estimen procedent.  
  
València, 29 de desembre de 2023.- El president del Consorci de Museus de la Comunitat Valenciana: Vicente José Barrera Simó.